मामला 18 मार्च, 2018 के नई दिल्ली में दिहल राहुल गांधी के बयान से जुडल बा। कांग्रेस अध्यक्ष राहुल गांधी के एगो बयान अब उनुका परेशानी के कारण बन सकता। नई दिल्ली में भईल कांग्रेस के अधिवेशन के दौरान दिहल राहुल के एगो बयान के खिलाफ भारतीय जनता पार्टी के नेता कोर्ट पहुँचले। मामला मार्च महीना में भईल कांग्रेस के अधिवेशन के दौरान दिहल एगो बयान से जुडल बा। तब भाजपा अध्यक्ष अमित शाह प हमला बोलत कांग्रेस अध्यक्ष राहुल गांधी एगो विवादास्पद बयान देले रहले।
मार्च के 18 तारीख के दिल्ली में भईल कांग्रेस अधिवेशन के दौरान अमित शाह के ओर इशारा करत राहुल गांधी कहले रहले कि “भाजपा में कवनो हत्यारा तक राष्ट्रीय अध्यक्ष बन सकता।”राहुल गांधी के ए बयान के खिलाफ भारतीय जनता पार्टी के युवा इकाई के झारखंड प्रदेश उपाध्यक्ष प्रताप कटियार चाईबासा के अदालत में परिवाद दाखिल क कहले कि राहुल गांधी अपना बयान से भारतीय जनता पार्टी अवुरी पार्टी के राष्ट्रीय अध्यक्ष समेत पार्टी के नेता अवुरी कार्यकर्ता के अपमान कईले बाड़े। कांग्रेस अध्यक्ष से माफी मांगे ना त अपना आरोप के साबित करे के मांग करत प्रताप कटियार कहले बाड़े कि जदी राहुल गांधी माफी नईखन मांगत त उनुका खिलाफ अपराधी मामला चले के चाही।
याद रहे कि राहुल गांधी 18 मार्च, 2018 के नई दिल्ली इन्दिरा गांधी इंडोर स्टेडियम में आयोजित कांग्रेस के अधिवेशन में भाजपा के राष्ट्रीय अध्यक्ष अमित शाह के ओर इशारा करत कहले, “लोग भाजपा के अध्यक्ष पद प अयीसन आदमी के कबूल क लेतारे, जेकरा प हत्या के आरोप रहल बा। लेकिन लोग कांग्रेस पार्टी में अयीसन आदमी के कबहूँ कबूल ना करीहे, काहेंकी लोग कांग्रेस के सम्मान के भाव से देखेले।” ताज़ा मामला राहुल गांधी के एही बयान से जुडल बा।
bho_Deva bho_Deva bho_Deva